钦定古今图书集成/理学汇编/字学典/第108卷 > 慎东美
## 钦定古今图书集成/理学汇编/字学典/第108卷 > 慎东美

按《墨池编》：“慎东美，字伯筠，钱唐人。狂纵不就规矩，有
文辨，书得笔法，不偶俗好，而老逸如其为人，人甚高
之。”

按《老学庵笔记》：伯筠工书，王逢原赠之诗，极称其笔
法。有曰“铁索急缠蛟龙僵”，盖言其老劲也。东坡见其
题壁，亦曰：“此有何好，但似篾束枯骨耳。”伯筠闻之笑
曰：“此意逢原已道了。”今惟丹阳有《戴叔伦碑》，是其遗
迹。